Sulaiman Md Ali

Sulaiman bin Md Ali (; lahir 20 Disember 1966) merupakan seorang ahli politik Malaysia yang telah berkhidmat sebagai Ahli Dewan Undangan Negeri Melaka (ADUN) bagi kawasan Lendu sejak Mei 2013. Beliau pernah berkhidmat sebagai Ketua Menteri Melaka ke-12 dari Mac 2020 sehingga peletakan jawatannya pada Mac 2023, serta sebagai Ahli EXCO Timbalan dalam Majlis Mesyuarat Kerajaan Negeri Melaka (EXCO) di bawah pentadbiran Barisan Nasional (BN) pimpinan bekas Ketua Menteri Idris Haron dari Mei 2013 hingga kejatuhan pentadbiran negeri BN pada Mei 2018. Beliau merupakan ahli, Setiausaha Negeri Melaka dan Timbalan Ketua Bahagian Masjid Tanah bagi Pertubuhan Kebangsaan Melayu Bersatu (UMNO), sebuah parti komponen gabungan BN.

Kerjaya politik
Ketua Menteri Melaka (2020–2023)
Percubaan menjatuhkan beliau dan Pilihan Raya Negeri Melaka 2021
Pada 4 Oktober 2021, bekas Ketua Menteri Melaka dan ADUN Sungai Udang, Idris Haron bersama tiga lagi ADUN mengisytiharkan hilang kepercayaan serta sokongan terhadap beliau sebagai Ketua Menteri dan mendakwa bahawa kerajaan negeri telah tumbang. Namun begitu, kerajaan negeri kekal mentadbir kerana Sulaiman tidak meletakkan jawatan sebagai ketua menteri dan tidak tewas melalui usul undi percaya di Dewan Undangan Negeri Melaka. Susulan itu, Dewan Undangan Negeri Melaka dibubarkan pada hari yang sama berikutan kehilangan majoriti sokongan dalam dewan, manakala kerajaan negeri beliau kekal berfungsi dalam kapasiti kerajaan sementara sehingga kerajaan negeri baharu dibentuk selepas Pilihan raya negeri Melaka 2021 pada 20 November 2021. Dalam pilihan raya tersebut, Barisan Nasional (BN) memperoleh kemenangan besar dengan majoriti dua pertiga di dewan apabila memenangi 21 daripada 28 kerusi DUN. Beliau kekal sebagai Ketua Menteri dalam kerajaan baharu. Pada keesokan harinya, Sulaiman mengangkat sumpah sebagai Ketua Menteri.

Perletakan jawatan
Pada 29 Mac 2023, Timbalan Perdana Menteri Malaysia merangkap Pengerusi BN Ahmad Zahid Hamidi mengesahkan bahawa Sulaiman telah menyerahkan surat perletakan jawatan kepada Yang di-Pertua Negeri Melaka, Mohd Ali Rustam serta memaklumkan hasrat beliau untuk meletakkan jawatan sebagai Ketua Menteri Melaka. Pada 30 Mac 2023, Ahmad Zahid menamakan Ab Rauf Yusoh, Pengerusi BN Negeri Melaka merangkap ADUN Tanjung Bidara sebagai pengganti beliau. Pada 31 Mac 2023, Ab Rauf telah mengangkat sumpah dan dilantik sebagai Ketua Menteri Melaka ke-13 yang baharu.

 Kehidupan peribadi 
Beliau berkahwin dengan Munira M Yusop dan mempunyai tiga orang anak.

 Keputusan pilihan raya 
+ Dewan Undangan Negeri Melaka Peratusan angka berdasarkan jumlah keluar mengundi. Peratusan angka berdasarkan jumlah keluar mengundi.  TahunKerusiCalonUndiPeratus undianLawanUndiPeratus undianBuang undiMajoritiKeluar2013N04 Lendu (UMNO)5,00966.65%Asri Shaik Abdul Aziz (PAS)2,50633.35%7,6132,503 86.04%2018Sulaiman Md Ali (UMNO)4,01646.87%Ridhuan Affandi Abu Bakar (BERSATU)3,38939.56%8,70162784.07%Arshad Mohamad Som (PAS)1,163	13.57%2021Sulaiman Md Ali (UMNO)4,486 63.88%Abdullah Mahadi (BERSATU)1,38219.68%7,0233,10466.50% Mohamad Asri Ibrahim (PKR)1,15516.45%

 Anugerah 
  :
 50px Pegawai Darjah Yang Mulia Pangkuan Negara (K.M.N.) (2012)
 50px Pingat Darjah Yang Mulia Pangkuan Negara (P.P.N.) (2002)
  :
 50px Darjah Utama Pangkuan Seri Melaka (D.U.N.M.) – Datuk Seri Utama (2020)
 50px Darjah Mulia Seri Melaka Kelas Pertama (D.M.S.M.) – Datuk (2015)
 50px Darjah Mulia Seri Melaka Ahli (D.S.M.) (2014)
 50px Penerima Bintang Khidmat Terpuji (B.K.T.) (2012)
 50px Penerima Pingat Jasa Kebaktian (P.J.K.) (2002)

 Rujukan 

 Pautan luar 
 Sulaiman Md Ali di Facebook

Kategori:Orang hidup
Kategori:Muslim Malaysia
Kategori:Ketua Menteri Melaka
Kategori:Penerima Darjah Utama Negeri Melaka
Kategori:Ahli Dewan Undangan Negeri Melaka ke-15
Kategori:Ahli Dewan Undangan Negeri Melaka ke-14
Melaka